เรือใบ บุกถล่ม ขุนค้อน 5-0 เข้ารอบ 4 เอฟเอ คัพ
การแข่งขันฟุตบอล เอฟเอ คัพ อังกฤษ รอบ 3 (รอบ 64 ทีมสุดท้าย) เมื่อคืนวันศุกร์ที่ 6 ม.ค. ขุนค้อน เวสต์แฮม ยูไนเต็ด รองแชมป์เก่า เปิดสนามลอนดอน สเตเดียม รับการมาเยือนของ เรือใบสีฟ้า แมนเชสเตอร์ ซิตี้,เปิดฉากครึ่งแรกมา 5 นาที แมนฯซิตี้ ได้ทักทายก่อน จากจังหวะที่ เควิน เดอ บรุน เปิดลูกเตะมุมจากฝั่งซ้ายเข้ากรอบเขตโทษ จอห์น สโตนส์ โขกออกหลังไป,ถัดมา 2 นาที แมนฯซิตี้ ได้ลุ้นต่อจากจังหวะที่  เควิน เดอ บรุน จ่ายบอลขึ้นมาทางริมเส้นฝั่งขวาให้ ดาบิด ซิลบา เลี้ยงเข้าเขตโทษก่อนจ่ายหักเข้ากลาง  พาโบล ซาบาเลตา ยิงด้วยซ้าย วินสตัน รีด วิ่งมาบล็อกไว้ได้หวุดหวิด,จากนั้น นาทีที่ 12 ดาบิด ซิลบา ได้กดด้วยซ้ายในเขตโทษ แต่ อาเดรียน นายด่านเวสต์แฮม ใช้ขาเซฟไว้ได้,ถัดมานาทีเดียว เวสต์แฮม ได้ลุ้นบ้าง เมื่อ มิคาอิล อันโตนิโอ ง้างเท้าซัดด้วยขวาจากนอกกรอบ บอลพุ่งแรง แฉลบ จอห์น สโตนส์ แต่ วิลลี กาบาเยโร เซฟออกมาได้,และในนาทีที่ 25 แมนฯซิตี้ เกือบขึ้นนำ จากจังหวะที่ เควิน เดอ บรุน เปิดเตะมุมจากฝั่งขวาเข้าเขตโทษ กองหลังเจ้าถิ่นสกัดไม่ดี บอลมาเข้าทาง เซร์คิโอ อเกวโร  วอลเลย์ด้วยขวา บอลพุ่งจะเสียบสามเหลี่ยมอยู่แล้ว แต่ อาเดรียน พุ่งปัดออกไปได้,ถึงนาทีที่ 33 แมนฯซิตี้ ได้จุดโทษ จากจังหวะที่ พาโบล ซาบาเลตา โดน แองเจโล อ็อกบอนนา ทำฟาล์วในเขตโทษ และเป็น ยายา ตูเร รับหน้าที่สังหารไม่พลาด พาเรือใบสีฟ้า ขึ้นนำ 1-0,นาทีที่ 36 เวสต์แฮม น่าตีเสมอสุดๆ เมื่อ มิคาอิล อันโตนิโอ ปั่นด้วยขวา กาบาเยโร เซฟออกมาเข้าทาง โซฟียาน เฟกูลี ซ้ำจ่อๆหลุดเสาไกลออกไปเฉยเลย,และในนาทีที่ 41 แมนฯซิตี้ หนีเป็น 2-0 บาการี ซานญา เปิดบอลจากฝั่งขวาเข้าเขตโทษ ฮาร์วาร์ด นอร์ธไวท์ สกัดผิดเหลี่ยมเข้าประตูตัวเอง,เข้าสู่ช่วงท้ายครึ่งแรก นาทีที่ 43 แมนนซิตี้ นำห่าง 3-0  เซร์คิโอ อเกวโร จ่ายบอลให้ ราฮีม สเตอร์ลิง หลุดเข้าเขตโทษฝั่งขวา ก่อนปาดเข้ากลางให้ ดาบิด ซิลบา ที่ยืนอยู่โล่งๆ ยิงเข้าไป,จบครึ่งแรก แมนเชสเตอร์ ซิตี้ บุกมานำ เวสต์แฮม ยูไนเต็ด ไปก่อน 3-0,กลับมาเล่นต่อครึ่งหลัง ถึงนาทีที่ 50 แมนฯซิตี้ หนีไปไกลเป็น 4-0 จากจังหวะที่ ราฮีม สเตอร์ลิง ลากเข้าเขตโทษฝั่งซ้าย ก่อนดึงหลอกกองหลังแล้วจ่ายย้อนมาให้ ยายา ตูเร ซัดด้วยขวา บอลมาเข้าทาง เซร์คิโอ อเกวโร ดีดต่อเข้าประตูไป,จากนั้นนาทีที่ 84 แมนฯซิตี้ ได้ประตูเพิ่มเป็น 5-0 จากจังหวะที่ เควิน เดอ บรุน เปิดลูกเตะมุมจากฝั่งซ้ายเข้าเขตโทษ จอห์น สโตนส์ ขึ้นโหม่งเน้นๆ มาร์ค โนเบิล พยายามจะเคลียร์ออกมา แต่บอลข้ามเส้นเข้าประตูไปแล้ว,ช่วงเวลาที่เหลือทั้ง 2 ทีมทำอะไรกันเพิ่มไม่ได้ จบเกม แมนเชสเตอร์ ซิตี้ บุกมาเอาชนะ เวสต์แฮม ยูไนเต็ด 5-0 ผ่านเข้ารอบ 4 ได้สำเร็จ,ผลฟุตบอล ลา ลีกา สเปน: ,เอสปันญอล เสมอ เดปอร์ติโว ลา คอรุนญา 1-1
เรือใบสีฟ้า แมนเชสเตอร์ ซิตี้ บุกมาเอาชนะ ขุนค้อน เวสต์แฮม ยูไนเต็ด  ไป 5-0 ผ่านเข้ารอบ 4 การแข่งขันฟุตบอลเอฟเอ คัพ อังกฤษ ได้สำเร็จ
แมนเชสเตอร์ ซิตี้,เวสต์แฮม  ยูไนเต็ด,เอฟเอ คัพ,ผลบอล,ข่าวกีฬา